जिन राजवंश

अगर आप १११५ ईसवी से १२३४ ईसवी तक चलने वाले चीन का राजवंश ढूंढ रहे हैं, तो जिन राजवंश (१११५–१२३४) नामक लेख देखिये
जिन राजवंश (चीनी: 晉朝, जिन चाओ; अंग्रेज़ी: Jin Dynasty) प्राचीन चीन का एक राजवंश था जिसने चीन में २६५ ईसापूर्व से ४२० ईसवी तक राज किया। जिन काल से पहले चीन में तीन राजशाहियों का दौर था जो २२० ई से २६५ ई तक चला और जिसके अंत में सीमा यान (司馬炎, Sima Yan) ने पहले साओ वेई राज्य पर क़ब्ज़ा किया और फिर पूर्वी वू राज्य पर आक्रमण कर के उसे अपने अधीन कर लिया। फिर उन्होंने अपना नाम बदलकर सम्राट वू (晉武帝, Wu of Jin) रख लिया और चीन के नए जिन राजवंश की घोषणा कर दी।

जिन राजकाल को दो हिस्सों में बांटा जाता है। पहला भाग पश्चिमी जिन (西晉, Western Jin, २६५ ई - ३१६ ई) कहलाता है और सीमा यान द्वारा लुओयांग को राजधानी बनाने से आरम्भ होता है। दूसरा भाग पूर्वी जिन (東晉, Eastern Jin, ३१७ ई - ४२० ई) कहलाता है और सीमा रुई (司馬睿, Sima Rui) द्वारा जिआनकांग को राजधानी बनाकर वंश आगे चलाने से आरम्भ होता है। जिन काल के ख़त्म होने के बाद चीन में उत्तरी और दक्षिणी राजवंश (४२० ई – ५८९ ई) का काल आया। ध्यान दीजिये कि चीन में १११५ ई से १२३४ ई तक भी एक जिन राजवंश चला था लेकिन इन दोनों राजवंशों का एक दुसरे से कोई लेना देना नहीं।China: five thousand years of history and civilization , City University of HK Press, 2007, ISBN 978-962-937-140-1, ... Sima Rui was Emperor Yuan of the Jin Dynasty. The Eastern Jin regime organized the northern refugees to open up the south of the Yangtze River and to prevent turmoil in the ethnic minority from spreading to the south ...

 इन्हें भी देखें 
 तीन राजशाहियाँ
 उत्तरी और दक्षिणी राजवंश
 चीन के राजवंश

 सन्दर्भ 

श्रेणी:चीन के राजवंश
श्रेणी:चीन का इतिहास